Tonkininlanguri

Tonkininlanguri (Trachypithecus delacouri) on äärimmäisen uhanalainen aasialainen apinalaji, jota tavataan enää noin kahdessakymmenessä eristyneessä ryhmässä. Yksilöitä on jäljellä alle kolmesataa.

Ulkonäkö ja koko 
Tonkininlangurin turkki on erikoisen värinen: muuten musta, mutta lantiota ja reisiä peittää valkoinen alue. Vietnamissa sitä kutsutaankin valkohousulanguriksi. Myös poskissa on vaaleampaa harmaata karvaa. Päälaella on pystyyn nouseva harja. Häntä on hyvin tuuhea. Poikaset ovat oranssinsävyisiä.

Levinneisyys 
Tonkininlanguri elää vain Vietnamissa, maan pohjoisosan kalkkikivialueella Pù Luông-Cúc Phươngissa, joka kuuluu Thanh Hóan, Hòa Bìnhin ja Ninh Bìnhin provinsseihin.

Lähteet 

Lehtiapinat
Uhanalaiset nisäkkäät
Äärimmäisen uhanalaiset lajit